תסמונת קרינה חריפה

| --- | --- |

 תחום:  רפואת חירום 
 קישורים ומאגרי מידע
 eMedicine:  834015 
 MeSH:  D054508
 סיווגים
 ICD-10:  T66 
 
סמל אזהרה לחומר רדיואקטיבי
תסמונת קרינה חריפה (מוכרת גם כהרעלת קרינה) היא אוסף תסמינים, שמקורם בנזק שנגרם לגוף ביולוגי כתוצאה מחשיפה לקרינה רדיואקטיבית רבה בפרק זמן קצר. על פי רוב, מופיעים התסמינים כעבור 24 שעות מרגע החשיפה. הקרינה פוגעת במולקולות ה-DNA ובמולקולות מרכזיות נוספות בתאים חיים, וכך משבשת את תפקודי הגוף התלויים בתאים שמתחלקים לעיתים תדירות.
גורמי המוות העיקריים הם דימום וזיהום. נזקי הקרינה לטסיות הדם מובילים לדימום בלתי פוסק, ונזקיה לתאי הדם הלבנים משבשים את מערכת החיסון. סיכונים נוספים כוללים נזק מוחי (מחמת חוסר חמצן בשל הפגיעה בתאי הדם האדומים) ופגיעות ישירות במערכת העצבים, שעלולות להוביל גם הן למוות.
קיים יחס ישיר בין כמות הקרינה הנספגת לבין סוגי הסימפטומים ומהירות הופעתם. חשיפה נמוכה לקרינה עלולה להביא לבחילות, הקאות, ירידה בספירת הדם, שלשולים, כאבי ראש, זיהומים, חולשה כללית, נשירת שיער וצואה דמית. קרינה גבוהה יותר עלולה לגרום לבעיות נוירולוגיות קשות ולמוות מהיר. הטיפול בתסמונת כולל מינונים גבוהים של אנטיביוטיקה (למעלה מ-3 גרם מספר פעמים ביום), שימוש ביודיד האשלגן, טיפול בדימומים, ומנוחה מוחלטת. טיפולים נוספים שזמינים בבתי החולים הם עירויי דם, השתלת מח עצם, איזון המלחים בגוף וטיהור המעי.
תסמונת קרינה חריפה אובחנה ברבים מניצולי הטלת פצצות האטום על הירושימה ועל נגסאקי ב-1945, ובעובדי ההצלה שטיפלו בתאונה בכור הגרעיני באסון צ'רנוביל ב-1986.
| שלב מחלת הקרינה>  | תסמין>  | עוצמת קרינת הנשורת ביחידות גריי> 1-2Gy אין משמעות לטיפול רפואי | עוצמת קרינת הנשורת ביחידות גריי> 2-6Gy ברמה זו טיפול רפואי יציל את רוב הנפגעים | עוצמת קרינת הנשורת ביחידות גריי> 6-8Gy ברמה זו טיפול רפואי יציל כחצי מהנפגעים | עוצמת קרינת הנשורת ביחידות גריי> 8-30Gy אין משמעות לטיפול רפואי | עוצמת קרינת הנשורת ביחידות גריי> מעל 30Gy  אין משמעות לטיפול רפואי |
| --- | --- | --- | --- | --- | --- | --- |
| לאחר החשיפה לנשורת | בחילה והקאה | 5-50% | 50-100% | 75-100% | 90-100% | 100% |
| לאחר החשיפה לנשורת | • פרק זמן עד להופעת התסמין | 2-6 שעות | 1-2 שעות | 10-60 דקות | פחות מ-10 דקות | מיד לאחר החשיפה |
| לאחר החשיפה לנשורת | • משך זמן | פחות מ-24 שעות | 24-48 שעות | יותר מ-48 שעות | יותר מ-48 שעות | 48 שעות- מוות |
| לאחר החשיפה לנשורת | שלשול | ללא | קל (10%) | קשה (10%) | קשה (90%) | קשה (100%) |
| לאחר החשיפה לנשורת | • פרק זמן עד להופעת התסמין | -- | 3-8 שעות | 1-2 שעות | פחות משעה | פחות מחצי שעה |
| לאחר החשיפה לנשורת | כאב ראש | חלוש | בינוני(50%) | ניכר (80%) | חמור (80–90%) | חמור (100%) |
| לאחר החשיפה לנשורת | • פרק זמן עד להופעת התסמין | -- | 4-24 שעות | 3-4 שעות | 1-2 שעות | פחות משעה |
| לאחר החשיפה לנשורת | חום | מועט או כלל לא | בינוני (50%) | גבוה (100%) | גבוה מאוד (100%) | גבוה מאוד (100%) |
| לאחר החשיפה לנשורת | • פרק זמן עד להופעת התסמין | -- | 1-3 שעות | פחות משעה | פחות משעה | פחות מחצי שעה |
| לאחר החשיפה לנשורת | תפקוד שכלי ומוטורי | אין פגיעה בתפקוד | פגיעה ביכולות שיכליות בין 6 ל-20 שעות | פגיעה ביכולות שכליות נמשכת למעלה מ-20 שעות | אובדן תפקוד מהיר | פירכוסים, עוויתות, אובדן קואורדינציה מוחלט |
| שלב רדום |  | 28–31 ימים | 7–28 ימים | פחות משבוע | ללא | ללא |
| חולי גלוי |  | לויקופניה קלה;  תשישות;  חולשה;  | לויקופניה;  פריחה;  דימום;  זיהומים;  נשירת שיער;  | לויקופניה חמורה;  חום גבוה;  שלשול;  הקאה;  סחרחורת ובלבול;  אובדן מתח שריר;  מאזן מלחים משובש; | בחילה ;  הקאה ; שלשול חמור; חום גבוה ;  מאזן מלחים משובש;  הלם | מוות |
| תמותה | שיעור תמותה ללא טיפול | 0%-5% | 5%-100% | 95%-100% | 100% | 100% |
| תמותה | שיעור תמותה עם טיפול בסיסי | 0%-5% | 5%-50% | 50%-100% | 100% | 100% |